Os castiellos (en verdat no en i hai si que uno, l'altro ye una torre barranya exenta y a demés i hai una ermita) son reconstruccions cristianas sobre una obra anterior d'epoca musulmana (y no purament cristians, como bellas vegadas s'heba quiesto creyer), feitos en o sieglo XI. S'ha puesto documentar que se trobaban baixo dominación de Sancho lo Mayor cara ta 1030, y se conoix que no se movión ya de mans cristianas en os reinaus posteriors.